พาณิชย์ลำปาง หนุนโครงการเกษตรกร Happy เพิ่มช่องทางขยายตลาด ช่วยเกษตรกร
นางศรีสุรางค์ หล้าส่องสี พาณิชย์จังหวัดลำปาง เปิดเผยว่า ตามที่ภาครัฐได้จัดทำโครงการเกษตรกร Happy เพื่อช่วยเกษตรกรชาวสวน ลำไย เงาะ ลองกองในการขายผลไม้คุณภาพดี สดๆ จากสวนถึงบ้านของผู้บริโภคโดยตรงผ่าน platform ออนไลน์ เพื่อลดผลกระทบของเกษตรกรจากวิกฤตโควิด-19 ที่สร้างผลกระทบหลายด้านต่อการระบายผลไม้ตามฤดูการผลิตปี 2564 นำไปสู่ราคาผลผลิตตกต่ำ โดยพบว่าประสบความสำเร็จจากความร่วมมือจากภาคส่วนต่างๆ ทำให้ราคาผลไม้ขยับขึ้นอยู่ในระดับที่น่าพอใจ จึงเดินหน้าโครงการเพื่อส่งต่อความช่วยเหลือเกษตรกรอย่างต่อเนื่อง เพราะขณะนี้ยังมีผลไม้ออกผลผลิตตามฤดูกาลอีกมาก ทั้งลำใย มังคุด ลองกอง ควบคู่กับส่งเสริมการผู้บริโภคอุดหนุนและบริโภคผลไม้ไทยในส่วนการดำเนินงานของสำนักงานพาณิชย์จังหวัดลำปาง ที่ผ่านมาได้บูรณาการร่วมกับสำนักงานเกษตรและสหกรณ์จังหวัด, บริษัท ไปรษณีย์ไทย จำกัด และอีกหลายหน่วยงาน เข้าช่วยเหลือผู้ประกอบการและเกษตรกรในจังหวัดลำปางในช่วงสถานการณ์โควิด-19 อาทิ การเชื่อมโยงผลผลิตลิ้นจี่พันธุ์ฮงฮวย ให้กับหน่วยงานภาครัฐและเอกชนในจังหวัดลำปางและต่างจังหวัด, การเชื่อมโยงกระจายผลผลิตมะม่วงน้ำดอกไม้สีทองของกลุ่มวิสาหกิจชุมชนเขลางค์นคร การเชื่อมโยงผลผลิตสับปะรดและผลผลิตลำไย เป็นต้นนอกจากนี้ ยังได้ขับเคลื่อนผ่านผดครงกาต่างๆ อาทิ โครงการ Lampang Virtual  Trade Show เป็นการยกระดับขีดความสามารถทางอุตสาหกรรมของผู้ประกอบการเซรามิก ตอกย้ำการเป็นผู้นำเซรามิกในภูมิภาคและเป็นการดำเนินการตามนโยบายของรัฐบาลที่มุ่งเน้นให้ความช่วยเหลือผู้ประกอบการ SMEs, การจัดทำบันทึกข้อตกลงความร่วมมือ (MOU) การซื้อขายผลผลิตกระเทียม GAP, โครงการส่งเสริมและพัฒนาสินค้าเกษตรปลอดภัยได้มาตรฐานแบบครบวงจรมุ่งสู่เกษตรอินทรีย์, การจัดงาน “มหกรรมสินค้าขับเคลื่อนเศรษฐกิจชุมชน จังหวัดลำปาง” และการเชื่อมโยงสินค้าเซรามิกและอาหารกับอาเซียน เพื่อช่วยต่อยอดโครงการ Lampang Virtual Trade Show โดยเจรจาให้เกิดยอดขายจริงกับผู้ซื้อในอาเซียน ซึ่งจะช่วยเปิดโอกาสให้ผู้ประกอบการในจังหวัดลำปางมีประสบการณ์ด้านการค้ากับต่างประเทศและสามารถเพิ่มยอดมูลค่าการเชื่อมโยงและซื้อขายแลกเปลี่ยนสินค้าทั้งในและต่างประเทศ มากขึ้นได้